Drie vas oor renosterhorings in kattebakArgieffoto Foto: Andrew Taylor, ScienceLine Drie verdagtes sal na verwagting Dinsdag in die Brits-landdroshof in Noordwes verskyn op aanklag van die onwettige besit van renosterhorings. Kol. Sabata Mokgwabone, provinsiale polisiewoordvoerder, het gesê die verdagtes, onderskeidelik 30, 31 en 34 jaar oud, is Saterdag naby die Total-vulstasie in Elandsrand in Brits deur die polisie se taktiesereaksie-eenheid in hegtenis geneem. Die eenheid het ŉ wenk ontvang dat een van die verdagtes, ŉ Mosambieker, in besit van renosterhorings is. “Die verdagtes se motor, ŉ wit Mercedes Benz, is in Elandsrand opgespoor en van die pad af getrek om deursoek te word,” het Mokgwabone gesê. “Vier stukke renosterhoring is in die motor se kattebak gevind, waarna die drie verdagtes in hegtenis geneem is.”